Isigidimi Sama-Xo*s*a.

Ipepa lamaxosa lenyanga

Vol. VI. LOVEDALE, SOUTH AFRICA, AUGUST 1, 1876. No. 71

Isigidimi samaxosa.

IMPAMBNO ZABAFUNDISI.

Isigidimi samangesi salenyanga siteta ngendawo etile ehlala isimangalisile tina bantsundu, esingekayifumani nanamhla, esinga singake siyikankanye nakwesi *Samaxosa.* Yindawo elusizi kakulu kuti sakuyibona, ukuba abpna bafo bebefanele ukuhlalelana ngoxolo, abona bebefanele ukulibala ukuba ngumnantsi nokuba ngowehlelo elitile, baze noko bamane ukukatazana kangaka, kungapeli ukuqayisa ukuba umntu ungowehlelo elitile. Asinakuyiqonda tina lendawo, kuba siba kuziswa u-Msindisi omnye, u-Tixo omnye; kuba siba kuziswa incwadi enye yezibalo ayakuti okolwe yinteto yayo wayenza asindiswe nokuba ukulipina ihlelo. Lendawo yempambano zabafundisi ayanele ukumangalisa abasezikolweni kodwa, iyatetwa nangamaqaba abe esiti sikohliwe ukuba siza kuti nguwupina osenyanisweni, xa oweli blelo esiza ati balumkele onantsi aba, atsho kodwa bezisa kwa eli lizwi naye abeliteta. Siya kumbula nga Sabata itile iqaba lisiti, kuti, “ Madoda ngesiba siyeva, sisafumane salahleka, sikohlwe ukuba oyena Tixo masimlandele nguwupina eko owe Babe eko owe.Wesile Kulamazwi singaqonda ukuba wona amaqaba ngenxa yokubona ukupambana futi kwabafundisi bamahlelo ngatnahlelo aba o-Tixo bahlukene. Banga abalesi be *Sigidimi* bangayiqonda into esiyitetayo ngokupambana. Asiteti kona kodwa ukuba batetelana kakubi bamane ukuqubukushana njengabantwana abableli situlweni sinye, esiti omnye shenxela paya ati omnye hayi shenxa wena— batsho ibanzi indawo ide yabagqita. Ngokwetu ukubona iko nayo londawo, tina bantsundu ayasililisi kakulu. Kungenxa yayo nalento sizivuyela kangaka intlanganiso zabafundisi bamahlelo ngamahlelo ezinje ngale ibise Qonce ngo July. lyasivuyisa kuba tina impambano zolohlobo—zokuti ndingowecala elitile—asikazikataleli kakulu noko kubonakalayo ukuba nati siya sizingena ngo kuzingena. Kodwa ke kuko nokunye ukupambana kwabafundisi okwahlukileyo koko sesitete ngako, kube nako kuwutintela kaku­lu umsebenzi we Nkosi. Siteta okunje ngokuba abanye besiti akuyiyo nto ukulobola, nokusela uty wala, nokutabata umfazi omncinane akukolwa umntu obe nesitembu; uze

wakufika kwabanye ufike bemkupa erementeni olobolayo nosela utywala (ijiki) nofuna ukuhlala nomfazi omncinane. Lempambano inje isuke yenza ukuba abantu bafumane babe zizantanta, into ezingenacala, ati umntu akoyiswa ngumnqweno wokutanda utywala aququmbe aye kweliya hlelo liti angasela; aze xa afuna ukulahla umfazi wake atabate omncinane aye kweliya liti angaziketela ngokutanda kwake. Siti ke okukupambana kunje kwabafundisi kuyautintela umsebenzi we Nkosi ngendlela ezintatu. Eyokuqala yenza ukuba abafundisi batiyane bodwa, ati omnye, unantsi uyekela uku­ba kwenziwe izono. Eyesibini yenza ukuba abantu bangalwi nenkanuko zabo ngangoko bebengenza ngako; kuba nobengalwayo nentliziyo yokulobolisa mhlaumbi yokusela, akayi kuba senza mizamo xa aziyo ukuba ekutini ndiya kuvunyelwa; kube kwanjalo nakofuna umfazi wesitembu. Bati ke abantu ngokuqeliswa ukuzalisa inkanuko zabo basuke batambe amadolo. Eyesitatu indlela yokutintela yaveliswa ngumfo awake wati eteta ngotywala obu ukuba kupanjwene ngabo, wati lempambano isuke ibete ulahleke uku­ba aba bantu (bangabafundisi) bayi zeka mtonjeni mnye na lemfundiso yabo.

Ezindawo sizikankanyela ukubonisa ukuba napakati kwetu bantsundu siyayiteta lendawo yempambano yabafundisi nokuba kanjalo isisikubekiso kubantu abase nokukuqondana sinako; nokuba tina asikukatalele kakulu ukupakamisa ubunantsi elizwini. Ewe okwenene bako napakati kwetu abayixumisileyo londawo, nokoke inkoliso yabo banjalo ungafika besazi igama elo lodwa, ongati wakuti kutiwa ningamanantsi kuba nitenina akohlwe! Pakati kwetu tina ungafika ingaxunyiswe nangabake bayilanda imbali yokuvela kwamahlelo eremente. Enye into esiyikakanyela yona lendawo kukucela abafundisi bamahlelo ngamahlelo ukuba bayi lungise msinya ukuba banako; esokugqibela isizatu sokuyi kankanya, kukuti kwabantsundu banga abangeyingeni bona; koko banga bangazamela ngendlela zonke ukubambana ngezandla baxasane. Sigqiba ngelokuti siyatemba ukuba amazwi etu akayi “ kupambanisa” bani; anga angamkelwa ngobuzalwana ngabo bonke. Yindawo esiyi kankanya ngentliziyo ezibuhlungu, esikolwayo ukuba injalo kubo bonke abayi bonayo, nabakolwayo ukuba iyenzakalisa pakati kwa Maremente nabahedeni, esingati iyabenzakalisa nabafundisi.

UMBONISO WABANTSUNDU WASE

QUEENSTOWN.

Abaleseshi betu bokumbula ukuba sake sakankanya ukuti e-Queenstown kulungiselelwa ukuze kubeko umboniso wemfuyo nezilimo kulomnyaka uzayo. Kwimiteto emisiweyo sibona kuvunyelwene ngokuba umboniso onjalo babe nawo iminyaka yonke, uze owokuqala ubeko lungekadluli usuku 15 ku April 1877. Kuvunyelwene kanjalo ukuba kubeko iqela elimiyo eliya kuzenza ibandla lababonisi, ati amalungu alo arole 7s 6d ngomnyaka kungabiko bani uvunyelwayo ukuba atumele nto embonisweni engekayiroli lomali. Kufuneka irolwe kwangenyanga epambi kweyomboniso noko iya kwamkelwa kude kube kusasa ngomhla womboniso. Eyona nto inkulu umiselwa yona lomboniso kukwenza ukuba abantsundu babe nenyameko ekulimeni into ezintle, kukutazwe ukulinywa kwemiti nokubiya intango, nokuba zibe ninzi intlobo zezinto ezilinywayo, aze amadoda ekomiti azamele ukufumana imbewu eyakunikwa amalungu eqela lababonisi.

Kumabaso ayakunikwa ngalonyaka uzayo singakankanya elomfo ogqite abanye ngenani lemiti, oya kufumana £3, aze olandela lowo anikwe £1. Umfo obiyele amasimi ake ngotango oluya kuke luhlale wonikwa £3, olandelayo £1. Umfo owacokisileyo amasimi ake ukuwalima wawagalela umgquba naye uya kuzifumana zibe ntatu iponti. Ezimpahleni inkunzi yehashe egqitiseleyo iya kufumana iponti; kube kwanjalo nakwimazi yehashe, nehashe lokukwelwa, menkunzi yenkomo neyegusha, nemazi ezintlanu zegusha, neshumi lenkabi zenkomo, namatokazi amatatu. Eboyeni ozise ibali ehlanjiweyo wonikwa £3, olandelayo ibenye ibe neshumi. Inqwelo iya kufumana £1 10s. Amanye esingawakankanyayo yiponti eyakunikwa kwisicaka esincomeka ngesimilo sibe kanjalo sinexesha elide kulonkosi yaso. Kumfo ogqite abanye ngokunxiba liya kuba lishumi lesheleni; kube njalo nase nkazaneni. Inkwenkwana engengapezulu kwe 14 leminyaka—ingunyana welungu leqela lababonisi—enako ukulesesha isingesi ikupe amanye yofumana 10s; iyakufumana lomali kwanentombazana. Inkwenkwana nentombazana egqite abanye ngokubala 10s, intombazana egqite ezinye ngokutunga 10s. Awokugqibela amabaso ukubizwa kwawo